પોરબંદર જીલ્લા પોલીસબેડા માં રાજેન્દ્રભાઈ ભગવાનજી જોષી છેલ્લા ૨૮ વરસ થી ફરજ બજાવે છે અને છેલ્લા વીસ વરસ થી જીલ્લા ની અતિ મહત્વ ની કહી શકાય તેવી લોકલ ક્રાઈમ બ્રાંચ માં ટેકનીકલ એક્સપર્ટ તરીકે નિષ્ઠા પૂર્વક ફરજ બજાવી રહ્યા છે જીલ્લા માં બનતા ચર્ચાસ્પદ,અતિ ગંભીર અને પેચીદા ગુન્હાઓ નો ભેદ ઉકેલવા માટે ક્રાઈમ બ્રાંચ સતત કાર્યરત હોય છે તેમાં રાજેન્દ્રભાઈ જોશી એ પોતાની વિશેષ ટેકનીકલ આવડત, અંગત સૂઝ અને કુનેહ થી ખુબ જ ગંભીર ગુનાઓને સફળતા પૂર્વક ઉકેલવામાં મહત્વ ની ભૂમિકા ભજવી અને પોરબંદર જીલ્લા પોલીસ નું નામ રોશન કરેલ છે.